Ángeles Martín

[thumb|266x266px|[José María Aznar presidentea aktoreekin Moncloan, 1996.10.07]]
**Maria de los Ángeles Martinez Gómez**, ezagunagoa **Ángeles Martín** izenez (Madril, 1967ko otsailaren 12a) madrildar aurkezle eta aktorea da.

## Bizitza 
Madrilgo Arte Dramatikoko Goi Mailako Errege Eskolan lizentziatu zen. Hainbat ikastaro egin zituen: Juan Carlos Corazza, Augusto Fernandes eta John Strasbergenekin interpretaziokoak; Vicente Fuentes, Concha Doñaque eta Lidia Garcíaren ahotsarenak eta Dennis Rafterren bertsoetakoak. Hasieran, interpretazioa aurkezle lanarekin uztartzen zuen. Bere benetako pasioa: Antzerkiko eta telebistako interpretazioa da.

### Lan ibilbidea 
1985ean egin zuen debuta *La Revoltosa* zarzuelarekin, eta, handik urtebetera, bere lehen telesailean parte hartu zuen, *Segunda enseñanza*, Pedro Masók zuzendua eta Ana Diosdadoren gidoiekin. Hurrengo urteetan, antzerkia eta telebista uztartu zituen, eta 1988an egin zuen debuta zineman, Antonio Gimvarez-Ricoren *Soldadito español* izenburuko filmean. Gero, Vicente Arandaren *Libertarias* filmean parte hartu zuen, Espainiako Gerra Zibilean girotuta, Ana Belénekin eta Victoria Abrilekin batera.

1992an, *Sin vergüenza* lehiaketaren aurkezlea izan zen TVEn, eta 1990eko hamarkadan, kate berean, *La hora Disney* aurkeztu zuen. Saio berezi horiek Gabonetan edo oporretan emititu ziren, eta Disneyren hainbat filme-kliperi bide eman zien: *Blancanieves*, *101 dálmatas*, *Los Aristogatos*, etab. Saio horietako batzuk Euro Disneyland Paris parkean filmatu ziren. 1994an *No me lo puedo creer* kamera ezkutuko telebista saioa aurkeztu zuen.

1993an, Antena 3 kateko *Lleno, por favor* telesailean parte hartu zuen; 1995-1996an, TVEko C*olegio Mayor* izenburukoan; 1996-1997an, Antena 3eko *Este es mi barrio* telesailean; eta 1998an, Telecincoko *Querido maestro* lanean. Urte horretan bertan, Txileko TVNk emititzen zuen *La noche del Mundial* saioaren gidari lanetan aritu zen.

1990eko hamarkadaren amaieratik etengabeko ibilbideari eutsi zion agertoki gainean, lan hauetako protagonista lanetan: Antonio Galaren *Café cantante* Nati Mistralekin; *La opinión de Amy* Amparo Barórekin; Miguel Narrosek zuzendutako *Mañanas de abril y mayo*; María Ruízek zuzendutako Henrik Ibsen *Casa de muñecas*; Francisco Nievaren *El manuscrito encontrado en Zaragoza*, CDNk egina; Molièreren *El misántropo* Almagroko Jaialdirako; Gustavo Pérez Puigek zuzendutako *Tres sombreros de copa*; Miguel Murilloren *Y sin embargo te quiero* Alejandra Torrayrekin batera, zeinak ikuskizuna ere ekoitzi zuen; Francisco Nievaren *Tórtolas, crepúsculo y telón* autoreak berak zuzendua eta CDNk ekoiztua; Elvira Lindoren *La ley de la selva* eta Camilo José Celaren *La familia de Pascual Duarte*, biak Tomás Gayok ekoiztuak; Ferrán Gonzálezen *Fisterra*, Javier Condek zuzendua Eva Hacherekin lehenik eta Blanca Portillorekin gero. *No hay papel* ekoitzi eta antzeztu zuen Beatriz Bergamínekin batera, Víctor Velascoren zuzendaritzapean eta Beatriz Bergamínen testua; Gabriel Olivaresek zuzendutako Willy Russellen *Al final de la carretera*; Francisco Nievaren *Salvator Rosa*, Guillermo Herasek zuzendua; David Barrocal eta David Olivaren *Buffalo*, lehenak Lara Teatrorako zuzendua; eta *Hablar por hablar*, Fernando Sánchez Cabezudok zuzendua, Alfredo Sanzol, Juan Carlos Rubio, Juan Cabestany, Yolanda García Serrano eta Ana Rodríguez Costaren testuekin.

2008ko otsailaren eta 2009ko abuztuaren 16aren artean, egunero audientzian liderra izan zen *Yo soy Bea* telesailean parte hartu zuen, Telecincorako, eta "La Chali" pertsonaia interpretatu zuen 384 ataletan.

2019an Aktoreen Batasunak emandako antzeztaldeko emakumezko aktore onenaren saria jaso zuen.

2021etik 2023ra Antena 3en *Amar es para siempre* telesailean Visi pertsonaia interpretatu zuen. 2024ko otsailean, amaiera zela eta, telesailera itzuli zen.

## Lanak 
### Zinema 
#### Filmak 
#### Film laburrak 
### Telebista 
#### Telebista-saioak 
#### Telebistako serieak 
### Antzerkia 
## Erreferentziak 
## Kanpo estekak